Berge var elev ved Stavanger Tekniske Skole i 1938-41, der han arbeidet spesielt med litografisk tegning. I 1941 gikk han på Stavanger Tegneskole som elev av Leiv V. Søiland, samtidig som han også fikk undervisning av maleren Thoralf Gjesdal. På slutten av førtitallet var han elev av billedhoggeren Magnus Vigrestad. I perioden 1961-64 var han elev ved Statens kunstakademi under Reidar Aulie.